## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 10.03.2020. Møtet var også generalforsamling for Fjellstyrene i Lierne SA.

***Møtested: Kommunestyresalen.***

***Tid:***  1800 – 2130.

*Disse møtte fra styret:*

**Sørli fjellstyre**: Grete Bruce, Lillian Bergli, Bjarne Arvasli og Dag Arvid Totland

Forfall: Jon Andreas Stenfjell

**Nordli fjellstyre:** Arnodd Lillemark, Frode Holand, Elin Gjertsås Emanuelsen, Kristine Moe Skille og Bernt Ivar Elvseth.

*Andre:*

Nils Vidar Bratlandsmo, daglig leder/fjelloppsyn.

Tord Åberg, rådgiver/fjelloppsyn

Leo Lyngstad, sekretær/fjelloppsyn

Møtet ble innledet med litt over en times presentasjon av Fjellstyrene i Lierne sin forvaltning av småvilt og storvilt på statsallmenningene, v/Tord Åberg. Det ble satt av tid til spørsmål og diskusjon etterpå.

Arnodd Lillemark ledet styremøtet og generalforsamlingen.

Innkalling og sakliste ble enstemmig godkjent.

Møteprotokoll fra styremøte den 15.01.2020 og 29.01.2020 ble enstemmig godkjent.

|  |  |
| --- | --- |
| **Sak nr.**  **L 08/2020** | REFERATER |
|  | Vedtak: Referater tas til etterretning. |
| **Sak nr.**  **L 09/2020** | **Årsregnskap for Fjellstyrene i lierne SA - 2019.** |
|  | Styrets behandling: Forslag til vedtak ble enstemmig godkjent. Vedtak: Med forbehold om godkjent revisjonsrapport i fra BDO AS, godkjennes resultatregnskap og balanse for Fjellstyrene i Lierne SA 2019. Overskuddet på 414 335,- tilbakeføres Sørli fjellstyre og Nordli fjellstyre i henhold til avtale av 23.11.2006. |
| **Sak nr.**  **L 10/2020** | Årsmelding for Fjellstyrene i lierne SA – 2019. |
|  | Styrets behandling: Forslag til vedtak ble enstemmig godkjent, med noen små justeringer av skrivefeil og utskifting av et bilde fra 2018. Vedtak: Utkast til årsmelding for fjellstyrene i Lierne SA – 2019 godkjennes. |
| **Sak nr. L11/2020** | Valg av styreleder og nestleder for Fjellstyrene i Lierne sA. |
|  | Styrets behandling: Arnodd Lillemark ble foreslått som leder for to år. Forslaget ble enstemmig godkjent.  Grete Bruce ble foreslått som nestleder for to år. Forslaget ble enstemmig godkjent.  Jostein Ringstad og Kari-Ann Sundvik ble foreslått som varamedlemmer, i nevnte rekkefølge. Forslaget ble enstemmig godkjent. Vedtak: Styreleder for 2 år: Arnodd Lillemark.  Nestleder for 2 år: Grete Bruce  1. varamedlem for 2 år. Jostein Ringstad  2. varamedlem for 2 år. Kari-Ann Sundvik |
| **Sak nr. L12/2020** | Valg av revisor for Fjellstyrene i Lierne sA. |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne, Nordli fjellstyre og Sørli fjellstyre vedtar å tegne ny engasjementsavtale med BDO AS. |
| **Sak nr. L13/2020** | oppdatering av Forvaltningsplan for rype og andre småviltarter i statsallmenningene i Lierne |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne vedtar   1. å oppdatere *Forvaltningsplan for rype og andre småviltarter i statsallmenningene i Lierne* slik den foreligger vedlagt. 2. å delegere til administrasjonen å administrere rypejakta innenfor de rammer som forvaltningsplanen med vedlegg setter. 3. at forvaltningsplanen gjelder inntil videre. Forvaltningsplanen bør likevel oppdateres hvert 4. år eller oftere hvis det er behov.   *Begrunnelse:*  Forvaltningsplanen vil bidra til bærekraftig forvaltning av rypa og andre småviltarter i statsallmenningene i Lierne. |
| **Sak nr. L14/2020** | Tildeling av midler fra Fjellstyrefondet i Lierne – 2020 |
|  | Styrets behandling: Forslag til vedtak ble enstemmig godkjent. Vedtak: 1. Fjellstyrene i Lierne fordeler tilskudd fra Fjellstyrefondet i Lierne slik:  *a) Næringsformål:*   |  |  |  |  | | --- | --- | --- | --- | | **Nr** | **Søker** | **Formål** | **Beløp i kr** | | 1. | Ida Sofie Nordbakk | Utvikling av tur-og fritidsklær | 7.500,– | | 2. | Sørlikortet | Sponsor-tilskudd til fiskekonkurranse | 7.500,– | | 3. | Visit Lierne | Kurtax-ordningen | AVSLAG | |  |  | **SUM:** | **15 000,–** |   *b) Allmennyttige formål:*   |  |  |  |  | | --- | --- | --- | --- | | **Nr** | **Søker** | **Formål** | **Beløp i kr** | | 1. | Sørli helselag | 2 nye sittebenker ved Sørli folkesti | 4.500,– | | 2. | Ungdomsklubben «Bli sett» | Ungdomsklubb | 4.500,– | | 3. | Sørli IL – Skigruppa | Støtte/gavepremie Gunnarfjellrennet | 3.000,– | | 4. | Flykningerennet | Støtte/gavepremie Flyktningerennet | 3.000,– | |  |  | **SUM:** | **15 000,–** |   4. Tilskuddene utbetales etterskuddsvis etter at søker har utført tiltakene og sendt inn en kort rapport som dokumenterer hvilke tiltak som er utført og beskrivelse av kostnadene i forbindelse med tiltakene.  5. Tilsagnet om tilskudd er gyldig i ett (1) år fra vedtaksdato. |
| **Sak nr.**  **L15/2020** | Priser på produkter |
|  | Styrets behandling: Det ble foreslått å endre forslaget om prisøkning på elg til å gjelde kun 1,5 åringer og eldre. Pris på kalv skal stå uendret fra 2019. Forslaget ble ellers godkjent enstemmig.  Det ble diskutert å innføre en «prisliste» for timepris på tjenestesalg, utover den avtalte timeprisen med SNO. Styret ser foreløpig ikke at det er nødvendig, og gir daglig leder myndighet til å fastsette timepriser ut i fra en totalvurdering for bedriften. Daglig leder kan eventuelt fremme en sak om timepris for styret, dersom det vurderes som formålstjenlig. Vedtak: Fjellstyrene i Lierne vedtar følgende prisendringer, gjeldende fra 10.03.2020:   * Fiskekortpriser: ingen endring * Småviltjakt: ingen endring * Storviltjakt: prisene økes med 4,0 %, med unntak for kalv. Kalveprisen følger 2019-nivået. * Hytteutleie: prisene økes med 4,0 %   Priser for fiske og småviltjakt tas opp til vurdering i 2021, når ny forskrift foreligger.  *Begrunnelse:*  Fjellstyrene i Lierne må sikre en inntektsutvikling som følger kostnads- og lønnsvekst ellers i samfunnet, og som muliggjør å møte fremtidige lønns- og personalkostnader, samt kostnader knyttet til drift og vedlikehold av egne bygg og anlegg. |
| **Sak nr. S03/2020** | Årsregnskap for sørli FJELLSTYRE 2019 |
|  | Styrets behandling: Forslag til vedtak ble enstemmig godkjent Vedtak: Med forbehold om godkjent revisjonsrapport i fra BDO, godkjennes vedlagte resultatregnskap og balanse for Sørli fjellstyre 2020. |
| **Sak nr. L07/2020** | Årsregnskap for Nordli FJELLSTYRE 2019 |
|  | Styrets behandling: Forslag til vedtak ble enstemmig godkjent. Vedtak: Med forbehold om godkjent revisjonsrapport i fra BDO, godkjennes vedlagte resultatregnskap og balanse for Nordli fjellstyre for 2019. |
| **Sak nr. S04/2020** | Forespørsel om grunneiertillatelse til å opprette tilknytningsløype for snøskoter, mellom Bakkensetra og fjelløya i Østre Finnli statsallmenning |
|  | Styrets behandling: Forslag til vedtak ble enstemmig godkjent. Vedtak: Sørli fjellstyre gir grunneiersamtykke til etablering av tilkoblingsløype mellom Bakkensetra og Fjelløya, nærmere fastsatt på kartvedlegg. Eventuell rydding og merking av trase blir brukers ansvar. |

**Dato for neste styremøte:**

* Onsdag 27. mai.
* Tirsdag 01. september (alternativt 28. august, i kombinasjon med småviltseminar).

**Lierne den 17.03.2020**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.